hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu de hu ca hu en hu en hu
Alkoholfüggőség, alkoholizmus veszélyei - Alkoholfüggőség
Mobilmentor, a segítség házhoz megy
Függőség kezelés diszkrét és hatékony megoldásokkal!
Zénó - Függőségkezelés   2019.08.16 P.
Az alkohol kultúránk, örökségünk és hagyományaink szerves része - alkoholfogyasztás kíséri az összes ünnepi eseményt, úgy a családi és a társadalmi életben egyaránt. Ennek ellenére legalább 1 millió ember egészségét érinti Magyarországon, akik közül jelenleg 400 000 az alkoholfüggő.
A paradoxon jobb megértése érdekében az alkoholt vissza kell helyeznünk a történelembe.
Az alkohol felfedezése valószínűleg a neolitikum idejére nyúlik vissza, egészen az ember élőhelyének kialakulásáig, amikor még az élelmiszeripari termékek természetes módon erjedtek. Időszámításunk 4000. évben találjuk az első hivatkozást egy alkoholtartalmú termékre, a sörre Mezopotámiában. ..
Az alkohol minden korban megjelenik, főként a férfiak társadalmi életében, de köztudott az alkohol szent felhasználása is, melynek célja a misztikus eksztázis. Jézus első csodája is az alkoholhoz kapcsolódik, amikor is a Kánaáni esküvőn a vizet borrá változtatja…
Hagyományainkban például a bor jelenléte az asztalnál a test „helyreállításának” része, valamint az öröm és férfiasság szimbóluma, egy tápláló és egészséges ital, melynek jelszava ma is él; „A jó bor vérré válik”!
Egyszóval, a jó bor és pálinka a kultúra és az ízlés jele, emellett kis mennyiségben valóban gyógyírként szolgálhatnak, ám a jelenleg kapható, főleg ipari alkoholok nagy mértékű fogyasztása súlyosan káros az egészségre és veszélyezteti az egész nemzetet.  Az alkoholizmus megelőzése és kezelése sajnos továbbra is jelentős közegészségügyi probléma.
Az alkohol többféle emberi sejt számára mérgező. Kis mennyiségben az alkohol gátolja ezen sejtek aktivitását, nagy mennyiség mellett megöli őket. Noha a legtöbb agyra ható szer serkenti az agyi hormonok - köztük a szerotonin és a dopamin - termelését, az alkohol ellenkezőleg csökkenti ezen vegyi anyagok koncentrációját, miközben növeli más anyagok koncentrációját. Az alkohol az idegrendszer depresszánsaként hat - ellentétes kémiai hatású, mint egy antidepresszáns gyógyszer. Mivel azonban az alkohol csökkenti az agy aktivitását, amely ellenőrzi és szabályozza a viselkedést, a legtöbb ember úgy véli, hogy ez a hatás kellemes, ha mérsékelt mennyiségű alkoholt fogyaszt.
Az alkohol nagy mennyiségű, illetve rendszeres fogyasztása mérgezéshez vezet. Ennek az intoxikációnak a főbb tünetei a hányás, a széklet, a viselkedés és a központi idegrendszer jelentős változása, majd kiszáradás és fejfájás. Nagy mennyiségben az alkohol veszélyessé válik, mivel légzési és szívműködési problémákat okoz.
Az ittas állapot még nem halálos alkoholmennyiség esetén is halált okozhat, például, amikor valaki álmában hány és a hányatot a tüdőbe lélegzi, melynek következtében megfullad. Normál körülmények között a garat-reflex megakadályozza a hányást, de ittas állapotban az idegrendszer depressziója miatt ez a reflex nem működik rendesen.
Az alkoholfüggőség nem az ’akarat hiánya’ vagy ’személyiség gyengesége’ miatt alakul ki, hanem egyszerűen egy súlyos, progresszív, krónikus és végzetes betegség. Ez egy multifaktorális betegség, mind az okok, mind annak megnyilvánulásai és hatásai szempontjából. Kialakulása folyamatos, mondhatni alattomos és az egyén minden szintjét érinti -  a fizikai és mentális egészségét, a személyiségét, a baráti és családi kapcsolatait, társadalmi és anyagi helyzetét.
(Magyarországon jelenleg 400 000 alkoholfüggőt tartanak számon. Az alkoholfogyasztásban pedig a 6. helyen vagyunk az unión belül, ami azt jelenti, hogy az emberek a háztartási kiadások 3.5 %-át költik alkoholra.)
Ha úgy gondolod, hogy alkoholfüggőségben szenvedsz, hívj bizalommal, segítek!
Hogyan csinál belőled „komplett idiótát” a kokain!
Családi alkoholizmus – Elváljak vagy Segítsek?
Mikortól számítok én alkoholistának?
Alkohol és Kokain, a halálos kombináció
Alkoholkontroll - Ha csak az elején tartasz, még nincs nagy veszély!
Alkoholmentes élet, ha elhagyod az alkoholt
Alkohol leszokás hatásai, regenerálódás
Alkohol elvonás tünetei meddig tart
Amennyiben úgy érzi, hogy az életében túl nagy szerepet tölt be a függőség és szeretne egy hatékony és diszkrét megoldást választani, akkor ne habozzon, vegye fel velem a kapcsolatot!
Kérjen segítséget! Hívjon bizalommal!
Hívását munkanapokon 8 órától 18 óráig tudjuk fogadni.
+36 30 3155 746
Ügyfeleimnek maximális diszkrécióval és titoktartási kötelezettséggel tartozom!
Személyes bemutatkozó honlapom: orsolicszeno.hu
Ügyfeleim elégedettsége nem csak, hogy szakmai sikerem, de a személyes örömöm is egyben, hiszen egy újabb változásnak a részese lenni legalább akkora öröm, mint egy új élet születése.
honlapot & sablont készítette